钦定古今图书集成/明伦汇编/闺媛典/第284卷 > 皇清十七 > 陈宗文妻朱氏
## 钦定古今图书集成/明伦汇编/闺媛典/第284卷 > 皇清十七 > 陈宗文妻朱氏

按《仪真县志》：“朱氏，善人陈宗文妻。性耿介严简，年二十六夫亡，不夜哭泣，埋葬不越时。茕茕两孤，生业荡然。朱攻纂组饲之，言笑皆范以礼，衣服饮食悉从淡薄。设文位小楼中，事之如生。常经月不下。教二子必使跽灵前责之，使知悲感，以纳于醇正。每绝粒，不轻贷人一钱。年六十六卒，有孙五人，长为诸生。”